**ԱՄՓՈՓԱԹԵՐԹ**

**«ՀԱՐԿԱԴԻՐ ԿԱՏԱՐՄԱՆ ԾԱՌԱՅՈՒԹՅԱՆ ԵՎ ՔՐԵԱԿԱՏԱՐՈՂԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐԻՆ ՀԱՄԱՊԱՏԱՍԽԱՆՈՂ ՍԿԶԲՆԱԿԱՆ ԿՈՉՈՒՄՆԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը, Գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1. | ՀՀ ֆինանսների նախարարություն  2020-03-16  01/11-1/3913-2020 | Շրջանառության ուղարկվել է «Հարկադիր կատարման ծառայության պաշտոններին համապատասխանող կողչումները սահմանելու մասին» ՀՀ կառավարության որոշման նախագիծը, որի վերաբերյալ դիտողություններ և առաջարկություններ չկան: Նույն սկզբունքով նախագիծը մշակող մարմինը նախագծում լրացրել է նաև քրեակատարողական ծառայության պաշտոններին համապատասխանող սկզբնական կոչումների հավելվածը: |  |  |
| 2. | ՀՀ վարչապետի աշխատակազմ  2020-04-03  02/09.6/10541-2020 | Ուղարկվել է «Հարկադիր կատարման ծառայության պաշտոններին համապատասխանող կողչումները սահմանելու մասին» ՀՀ կառավարության որոշման նախագիծը, որի վերաբերյալ ստացվել է հետևյալ եզրակացությունը.  Նախագծի (այսուհետ՝ Նախագիծ) նախաբանում կատարված հղումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 17-րդ հոդվածի 3-րդ մասի պահանջներին, որոնց համաձայն՝ հղումները կատարվում են միայն հիմնական ակտին կամ հիմնական ակտի մասերին: Նորմատիվ իրավական ակտում փոփոխություններ կամ լրացումներ կատարելու մասին իրավական ակտին հղումներ կատարվում են միայն այն դեպքում, երբ փոփոխություններ կամ լրացումներ նախատեսող իրավական ակտը, փոփոխություններից կամ լրացումներից բացի, պարունակում է հիմնական իրավական ակտում չպարունակվող այլ նորմեր` այդ նորմերի մասով:  Նախագծով, ի թիվս այլի, նախատեսվում է սահմանել նաև գլխավոր հարկադիր կատարողի և նրա տեղակալների պաշտոններին համապատասխանող սկզբնական կոչումները։ Նախագծի ընդունման իրավական հիմքը՝ բլանկետային նորմը, «Հարկադիր կատարումն ապահովող ծառայության մասին» օրենքում փոփոխություններ և լրացումներ կատարելու մասին» ՀՕ-16-Ն օրենքի (այսուհետ՝ ՀՕ-16-Ն օրենք) 7-րդ հոդվածով հիմնական օրենքի 7-րդ հոդվածում լրացվող 3․1-ին մասն է, որի համաձայն՝ հարկադիր կատարման ծառայության պաշտոններին համապատասխան սկզբնական կոչումները սահմանում է Կառավարությունը, ինչպես նաև նույն օրենքի 34-րդ հոդվածի 2-րդ մասը, որի համաձայն՝ հարկադիր կատարման ծառայության պաշտոններին համապատասխանող սկզբնական կոչումները սահմանելու մասին Կառավարության որոշումն ընդունվում է սույն օրենքն ուժի մեջ մտնելուց հետո՝ մեկամսյա ժամկետում։  Սահմանադրության 6-րդ հոդվածի 2-րդ մասի 2-րդ նախադասությամբ ամրագրված նորմի պահանջների հաշվառմամբ, այն է՝ լիազորող նորմերը պետք է համապատասխանեն իրավական որոշակիության սկզբունքին, վերոհիշյալ լիազորող նորմերն իրավական որոշակիության շրջանակներում դիտարկելու արդյունքում գտնում ենք, որ դրանք ձևակերպված են բավարար հստակությամբ և Կառավարությունը դրանց հիման վրա լիազորված է սահմանել բացառապես հարկադիր կատարման ծառայության պաշտոններինհամապատասխանող սկզբնական կոչումները։  Ինչ վերաբերում է հարկադիր կատարման ծառայության պաշտոններիշրջանակին, ապա «Հարկադիր կատարումն ապահովող ծառայության մասին» օրենքի (այսուհետ՝ Օրենք) 4-րդ հոդվածի 5-րդ մասի համաձայն գլխավոր հարկադիր կատարողը և նրա տեղակալները համարվում են պետական վարչական պաշտոն զբաղեցնող անձինք, որոնց պաշտոնները չեն ընդգրկվում հարկադիր կատարման ծառայության պաշտոնների անվանացանկում։ Իսկ նույն հոդվածի 3-րդ մասի համաձայն՝ հարկադիր կատարման ծառայության պաշտոնների խմբերում պաշտոնների դասակարգումն իրականացվում է հարկադիր կատարման ծառայության պաշտոնների անվանացանկով: (...) Անվանացանկում չեն ներառվում գլխավոր հարկադիր կատարողի և նրա տեղակալների պաշտոնները: Բացի այդ, նույն հոդվածի 1-ին մասի վերլուծությունից հետևում է, որ հարկադիր կատարման ծառայության պաշտոնների դասակարգումն իրականացվում է՝ ելնելով այդ պաշտոնները զբաղեցնող անձանց աշխատանքի կազմակերպման և ղեկավարման պատասխանատվության, որոշումներ կայացնելու լիազորությունների, գործունեության ազդեցության, շփումների և ներկայացուցչության, խնդիրների բարդության և դրանց լուծման, ինչպես նաև մասնագիտական գիտելիքների և կոմպետենցիաների տեսանկյունից ներկայացվող պահանջներից: Հիշյալ պահանջները սահմանվում են հարկադիր կատարման ծառայության պաշտոնի անձնագրով, որպիսին վարչական պաշտոն զբաղեցնող անձանց համար նախատեսված չէ։ Այս առումով, ուշադրության են արժանի նաև Օրենքի՝ «Հարկադիր կատարման ծառայությունում պաշտոնների նշանակելու պայմանները, հարկադիր կատարման ծառայության պաշտոնի անձնագրի` կրթության և աշխատանքային ստաժի չափանիշները» վերտառությամբ 12-րդ հոդվածի կարգավորումները։ Մասնավորապես՝ ՀՕ-16-Ն օրենքի խմբագրությամբ օրենսդիրը Օրենքի 12-րդ հոդվածի վերնագրում հստակ առանձնացրել է Հարկադիր կատարման ծառայությունում (որպես ենթակա պետական մարմնում) պաշտոնների նշանակելու պայմանները և հարկադիր կատարման ծառայության պաշտոնի անձնագրով նախատեսված կրթության և աշխատանքային ստաժի չափանիշները։ Ակնհայտ է, որ գլխավոր հարկադիր կատարողի և նրա տեղակալների պաշտոնները հարկադիր կատարման ծառայության պաշտոն եզրույթի ներքո չեն կարող մեկնաբանվել, քանի որ այդպիսի մեկնաբանությունը չի բխում օրենսդրի կամքից, օրենքի նպատակներից և փոխկապակցված այլ դրույթների կարգավորման համատեքստից։  Միևնույն ժամանակ, ՀՕ-16-Ն օրենքի փոփոխությամբ ուժը կորցրած է ճանաչվել Օրենքի 5-րդ հոդվածի 1-ին մասի 1-ին կետը, որով նախատեսվում էր հարկադիր կատարման ծառայության բարձրագույն խմբի՝ արդարադատության գեներալ-մայոր արդարադատության կոչումը։ Գլխավոր հարկադիր կատարողի և նրա տեղակալների հարկադիր կատարման ծառայության պաշտոն չհամարվելու կապակցությամբ, ուժը կորցրած է ճանաչվել նաև Օրենքի 6-րդ հոդվածի՝ այդ պաշտոնների համար սահմանված առավելագույն կոչումների վերաբերյալ դրույթները։ Վերոհիշյալ փոփոխություններով օրենսդիրը ծառայության պաշտոնների համար ամենաբարձր կոչումը սահմանել է արդարադատության գնդապետ կոչումը։  Մյուս կողմից, Օրենքի 5-րդ հոդվածի 2-րդ մասով նախատեսվել է, որ հարկադիր կատարման ծառայությունում վարչական պաշտոն զբաղեցնող անձանց՝ գլխավոր հարկադիր կատարողին և նրա տեղակալներին շնորհվում է արդարադատության գեներալ-մայոր կոչում, իսկ կոչում շնորհելու լիազորությունը վերապահվել է վարչապետին։ Ընդ որում, չնախատեսելով այդ կոչման շնորհման համար որևէ ժամկետ և ընթացակարգ, ինչպես որ նախկինում գործող օրենքով նախատեսված չէր արդարադատության գնդապետ կոչման համար ծառայության ժամկետ (այսինքն՝ հերթականության կարգով և ծառայության ժամկետով պայմանավորված արդարադատության գեներալ-մայորի կոչման շնորհում նախատեսված չէր)՝ օրենսդիրը թե նախկինում, թե այժմ գործող օրենքում արդարադատության գեներալ-մայոր կոչման շնորհումն, ըստ էության, դիտարկել է որպես վարչապետի հայեցողական լիազորություն։ Հետևաբար, հարկադիր կատարման ծառայության ղեկավարի (գլխավոր հարկադիր կատարողի)՝ Սահմանադրությամբ և օրենքներով տվյալ մարմնին վերապահված լիազորությունների, ինչպես նաև իր պաշտոնից բխող Օրենքով սահմանված նպատակների և խնդիրների արդյունավետ իրականացումը փոխկապակցված չէ դասային կոչում ունենալու հանգամանքի հետ:  Հաշվի առնելով վերոգրյալը, առաջարկում ենք նախագծից հանել գլխավոր հարկադիր կատարողի և նրա տեղակալների պաշտոններին համապատասխանող սկզբնական կոչումների վերաբերյալ կարգավորումները։ | Ընդունվել է | Կատարվել են համապատասխան փոփոխություններ: Նույն սկզբունքով նախագիծը մշակող մարմինը նախագծում լրացրել է նաև քրեակատարողական ծառայության պաշտոններին համապատասխանող սկզբնական կոչումների հավելվածը: |